**El Paso** é un municipio situado na illa de La Palma, na provincia de Santa Cruz de Tenerife, no arquipélago das Canarias.

Xeograficamente está situado no centro da illa de La Palma, e abrangue cara ao oeste a Caldera de Taburiente, parte do Val do Aridane, Cumbre Nueva e Cumbre Vieja. É o municipio meirande da illa e o único dos 14 municipios da Palma que carece de franxa costeira. En 2018 tiña unha poboación de 7.543 habitantes.

O núcleo de poboación debe ter as súas orixes na era prehispánica da illa. Case certamente, polos gravados atopados na zona, consistía nun principio nun asentamento temporal de pastores benahoaritas. Durante a colonización e a maior parte da Idade Moderna o actual territorio do municipio formou parte administrativamente do Val de Ariadne. En 1837 segregouse do concello de Los Llanos de Aridane e en 1910, baixo o reinado de Afonso XII, o municipio gañou o título de Cidade.

No cume do municipio atópase o exemplar máis antigo de piñeiro das Canarias, cunha idade estimada en máis de 1000 anos.

Xeografía
---------

Fachada do Concello.
Ocupa unha superficie de 135,92 km², que o fai o municipio máis extenso da illa de La Palma. Ten unha poboación de 7.543 habitantes, un descenso en comparación cos 7.947 que tiña en xaneiro de 2011, o seu máximo histórico. A capital do municipio, a cidade de El Paso, está situada a unha altitude de 644 metros sobre o nivel do mar. Trátase do único municipio interior de La Palma. Linda con todos os concellos da illa excepto con Tazacorte.

Algúns barrios e localidades do municipio son Tacande, Las Manchas, La Rosa, Camino Viejo, Tenerra, Los Barriales, Fátima, El Paso de Abajo, Cajita del Agua, El Calvario, Tendiña, Tajuya e Los Dos Pinos.

Neste termo municipal áchase o Parque Nacional da Caldera de Taburiente, así como o Parque Natural de Cumbre Vieja. Outras paraxes naturais de interese son a Cumbrecita, o Pico Bejenao, o Llano la Negra, o Pico Virigoyo ou Verigoyo, a Cumbre Nueva, o Volcán de Tacande ou o Volcán de San Juan.

Unha extensión importante do municipio está cuberta por bosques de piñeiro canario.

Economía
--------

Sector leste do municipio de Ell Paso, con Cumbre Nueva ao fondo, panorama que se ve desde a Cumbrecita cara ao sur.
Na agricultura destaca a viña (plantación de vide), a amendoeira e algunhas árbores froiteiras. Ata hai unhas décadas houbo tamén unha importante actividade gandeira (caprina e bovina), pero hoxe esta práctica está en desuso.

Canto á economía, cabe apuntar o duro golpe que supuxo, non só para este municipio, o peche da fábrica de tabacos que daba emprego a uns 250 traballadores. A fábrica foi fundada en 1923 pola familia Capote e anos máis tarde pasou á multinacional RJR. Esta vendeuna á JTI, que pechou as instalacións no ano 2000. Na actualidade, as antigas naves da fábrica de tabaco están consideradas zona industrial para novas empresas.

Festas
------

A festividade máis importante do municipio é a romaxe da *Virgen del Pino*, patroa do concello, que se celebra o primeiro domingo de setembro na ermida na que se garda a súa imaxe, preto da Cumbrecita. A celebración consiste nunha misa, procesión, xantar de romeiros, carreira de cabalos e recital de poesía, que reúne nun concurso os famosos *Versadores*,​​ unha das xoias etnográficas do patrimonio inmaterial que a illa de La Palma atesoura entre as súas tradicións culturais. Cada tres anos, o segundo sábado de agosto celébrase a baixada da Virxe desde a ermida ata o centro da cidade, na que permanece ata a véspera da súa onomástica, o 8 de setembro, cando é levada de volta á ermida. Durante estas celebracións, á parte da romaría que acompaña a imaxe ata o centro de El Paso e viceversa, organízanse exposicións, concertos musicais, danza e xogos tradicionais, xornadas de cine etc.

O Carnaval é outra das festas do municipio, así como o Sagrado Corazón, cuxa imaxe é paseada procesionalmente entre arcos e alfombras florais.

Vista de El Paso

Notas
-----

1. ↑  "INEbase. CONSUL". *www.ine.es* (en castelán). Arquivado dende o orixinal o 04 de xaneiro de 2017. Consultado o 2017-04-16.
2. ↑  Pais Pais, Felipe Jorge (2014). "Estrategias Sociales en La explotación del territorio entre los Benhaoaritas" (PDF). Arquivado dende o orixinal (PDF) o 26 de xuño de 2013. Consultado o 6 de xaneiro de 2017.
3. ↑  "El Paso, de una 'tierna venganza' a ciudad centenaria". *eldia.es* (en castelán). 2010-08-26. Arquivado dende o orixinal o 27 de febreiro de 2018. Consultado o 2017-04-16.
4. ↑  "El pino más viejo de Canarias tiene achaques". *eldiario.es* (en castelán). Arquivado dende o orixinal o 25 de agosto de 2018. Consultado o 2017-04-16.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***El Paso, La Palma Modificar a ligazón no Wikidata*** |

### Outros artigos

* Erupción volcánica de La Palma de 2021

### Ligazóns externas

* Sitio web do concello *(en castelán)*

| * v
* c
* e
Illas Canarias Illas Canarias | Concellos de La Palma |
| --- |
| Barlovento  ·  Breña Alta  ·  Breña Baja  ·  Fuencaliente de La Palma  ·  Garafía  ·  Los Llanos de Aridane  ·  El Paso  ·  Puntagorda  ·  Puntallana  ·  San Andrés y Sauces  ·  Santa Cruz de la Palma  ·  Tazacorte  ·  Tijarafe  ·  Villa de Mazo |  |

| * v
* c
* e
Illas Canarias Illas Canarias  ·  Concellos da provincia de Santa Cruz de Tenerife |
| --- |
| Adeje  ·  Agulo  ·  Alajeró  ·  Arafo  ·  Arico  ·  Arona  ·  Barlovento  ·  Breña Alta  ·  Breña Baja  ·  Buenavista del Norte  ·  Candelaria  ·  Fasnia  ·  La Frontera  ·  Fuencaliente de La Palma  ·  Garachico  ·  Garafía  ·  Granadilla de Abona  ·  La Guancha  ·  Guía de Isora  ·  Güímar  ·  Hermigua  ·  Icod de los Vinos  ·  Los Llanos de Aridane  ·  La Matanza de Acentejo  ·  La Orotava  ·  El Paso ·  El Pinar de El Hierro  ·  Puerto de la Cruz  ·  Puntagorda  ·  Puntallana  ·  Los Realejos  ·  El Rosario  ·  San Andrés y Sauces  ·  San Cristóbal de La Laguna  ·  San Juan de la Rambla  ·  San Miguel de Abona  ·  San Sebastián de la Gomera  ·  Santa Cruz de Tenerife  ·  Santa Cruz de la Palma  ·  Santa Úrsula  ·  Santiago del Teide  ·  El Sauzal  ·  Los Silos  ·  Tacoronte  ·  El Tanque  ·  Tazacorte  ·  Tegueste  ·  Tijarafe  ·  Valle Gran Rey  ·  Vallehermoso  ·  Valverde  ·  La Victoria de Acentejo  ·  Vilaflor de Chasna  ·  Villa de Mazo |  |

|  |  |
| --- | --- |
| Control de autoridades | 
* Wd: Q434123
* WorldCat
* VIAF: 15151533672902770992
* código INE: 38027
* GEC: 0266426
* GeoNames: 6534190
* OSM: 345389
* WOEID: 12690184

 |